[{"text_idx": "#000000", "text": "Komunikaj\u0302o pri kronviruso kaj SEMEO"}, {"text_idx": "#000001", "text": "Hierau\u0306 vespere okazis la lasta vespero de SEMEO, estis speciala vespero, plena je graveco pro la reta inters\u0302ang\u0302o kun niaj italaj amikoj, sed kiu tamen konservis festan kaj optimistan etoson. Ni decidis prokrasti al posta dato c\u0302iuj aliaj eventoj antau\u0306preparitaj kadre de SEMEO (debato, vikipedia maratono, atelieroj...)."}, {"text_idx": "#000003", "text": "Kelkaj printempaj eventoj ankau\u0306 estos fors\u0302ovitaj, kiel la stag\u0302o en Arrout, au\u0306 la Erasmus+ movig\u0302oj. Se vi estas koncernataj ni kontaktos vin individue dum la venontaj tagoj. La radio-elsendo ankau\u0306 pluvivas, sed sia enhavo certe s\u0302ang\u0302ig\u0302os."}, {"text_idx": "#000004", "text": "Tiuj specialaj semajnoj estos okazo por ni antau\u0306enigi aliajn projektojn, pliric\u0302igi nian retejon kaj sociretajn pag\u0302ojn, uzi novajn komunikilojn, inventi novajn retajn renkontig\u0302ojn."}, {"text_idx": "#000005", "text": "Ni ankau\u0306 profitu je tiuj hejmrestadaj tagoj por (re)komenci lernadon, (re)malkovri la retan esperantan mondon, mendi kaj legi librojn, kaj ankau\u0306 pripensi la fartecon de nia mondo. Ke tiu krizo okazigu ekkonsciojn individuajn kaj kolektivajn, kiuj profitos al la homaro, por pli da internacia kaj intergeneracia solidareco, pli da inkluziveco kaj da respekto."}, {"text_idx": "#000006", "text": "Ni respektu la instrukciojn, ni estu respondecaj, ni zorgu pri tiuj c\u0302irkau\u0306 ni, niaj familianoj kaj amikoj, kaj tiuj kiuj estas izolataj, kiuj suferas au\u0306 suferos pro tiu krizo... c\u0302ar ni scias ke renkontig\u0302oj estas valoraj momentoj, c\u0302ar ili mankos al ni, kaj c\u0302ar ni volas ke ili revenu kiel eble plej frue!"}]